Document ID: 32004D0787

Id-Deċiżjoni Nru 787/2004/KE tal-Parlament Ewropew u tal-Kunsill
tal-21 ta' April 2004
li temenda d-Deċiżjoni tal-Kunsill Nru 96/411/KE, u d-Deċiżjonijiet Nru 276/1999/KE, Nru 1719/1999/KE, Nru 2850/2000/KE, Nru 507/2001/KE, Nru 2235/2002/KE, Nru 2367/2002/KE, Nru 253/2003/KE, Nru 1230/2003/KE u Nru 2256/2003/KE bil-għan li tadatta l-ammonti ta' referenza sabiex ikun meqjus it-tkabbir ta' l-Unjoni Ewropea
IL-PARLAMENT EWROPEW U L-KUNSILL TA' L-UNJONI EWROPEA,
Wara li kkunsidraw it-Trattat li jistabbilixxi l-Komunità Ewropea, u partikolarment l-Artikolu 95, l-Artikolu 153(2), l-Artikolu 156(1), l-Artikolu 157(3), l-Artikolu 175(1) u l-Artikolu 285 tiegħu,
Wara li kkunsidraw il-proposta mill-Kummissjoni,
Wara li kkunsidraw l-opinjoni tal-Kumitat Ekonomiku u Soċjali Ewropew,
Wara li kkonsultaw lill-Kumitat tar-Reġjuni,
aġixxu b'konformità mal-proċedura stabbilita fl-Artikolu 251 tat-Trattat [1],
Billi:
Sabiex ikun meqjus it-tkabbit ta' l-Unjoni Ewropea, l-ammonti ta' referenza għandhom ikunu adattati fid-Deċiżjoni tal-Kunsill 96/411/KE tal-25 ta' Ġunju 1996 dwar it-tittjib tal-istatistika agrikola tal-Komunità [2], u f'dawn id-Deċiżjonijiet tal-Parlament Ewropew u tal-Kunsill li ġejjin:
- Nru 276/1999/KE tal-25 ta' Jannar 1999 li tadotta pjan ta' azzjoni multi-annwali tal-Komunità li jħeġġeġ użu aktar sigur tal-Internet u li jiġġieled il-kontenut illegali u ta' ħsara fin-networks globali [3],
- Nru 1719/1999/KE tat-12 ta' Lulju 1999 li tadotta serje ta' linji gwida, inkluża l-identifikazzjoni ta' proġetti ta' interess komuni, għall-oqfsa trans-Ewropej għall interchange elettroniku tad-data bejn l-amministrazzjoniet (IDA) [4],
- Nru 2850/200000/KE ta' l-20 ta' Diċembru 200 li tistabbilixxi qafas tal-Komunità għall-koperazzjoni fil-qasam tat-tniġġis marittimu kemm aċċidentalu jew deliberat [5],
- Nru 507/2001/KE tat-12 ta' Marzu 2001 li tikkonċerna sett ta' azzjonijiet relatati man-network trans-Ewropew għall-ġbir, il-produzzjoni u d-disseminazzjoni tal-istatistika rigward il-kummerċ ta' oġġetti fil-Komunità u bejn il-Komunità u l-pajjiżi li ma humiex membri (Edicom) [6],
- Nru 2235/2002/KE tat-3 ta' Diċembru 2002 li tadotta programm tal-Komunità għat-titjieb ta' l-operazzjoni tas-sistemi tat-tassazzjoni fis-suq intern (il-programm Fiscalis 2003 sa 207) [7],
- Nru 2367/2002/KE tas-16 ta' Diċembru 2002 dwar il-programm tal-istatistika tal-Komunità 2003 sa 2007 [8],
- Nru 253/2003/KE tas-6 ta' Frar 2003 li tadotta programm ta' azzjoni dwar id-dwana fil-Komunità (Dwana 2007) [9],
- Nru 1230/2003/KE tas-26 ta' Ġunju 2003 li tadotta programm ta' azzjoni multi-annwali għall-azzjoni fil-qasam ta' l-enerġija: "Enerġija Intelliġenti - Ewropa" (2003 sa 2006) [10],
- Nru 2256/2003/KE tas-17 ta' Novembru 2003 li tadotta programm multi-annwali (2003 sa 2005) dwar il-monitoraġġ ta' eEurope, id-disseminazzjoni ta' prattiċi tajbin u tat-titjib u tas-sigurtà tan-network u ta' l-informazzjoni (Modinis) [11],
ADOTTAW DIN ID-DEĊIŻJONI:
Artikolu 1
L-ewwel subparagrafu ta' l-Artikolu 6(4) tad-Deċiżjoni Nru 96/411/KE għandu jkun mibdul b'dan li ġej:
"4. Il-qafas finanzjarju għall-implimentazzjoni ta' dan il-programm għall-perijodu 2003 sa 2007 huwa b'dan stabbilit għal EUR 11,65 miljun. EUR 8,65 il-miljun għandhom ikunu għall-perijodu 2003 sa 2006.
Għall-perijodu li jibda fl-1 ta' Jannar 2007, l-ammont propost għandu jkun meqjus bħala ikkonfermat jekk, għall-fażi in kwistjoni, dan ikun konsistenti mal-perspettiva finanzjarja fis-seħħ għall-perijodu li jibda fl-1 ta' Jannar 2007."
Artikolu 2
L-ewwel subparagrafu ta' l-Artikolu 1(3) tad-Deċiżjoni Nru 276/1999/KE għandu jkun mibdul b'dan li ġej:
"3. Il-qafas finanzjarju għall-implimentazzjoni ta' dan il-Programm għall-perijodu mill-1 ta' Jannar 1999 sal-31 ta' Diċembru 2004 huwa b'dan stabbilit għal EUR 39,1 miljun."
Artikolu 3
L-Artikolu 12 tad-Deċiżjoni 1719/1999/KE għandu jkun emendat kif ġej:
1. L-intestatura "Ammont ta' Referenza Finanzjarju" għandha tkun mibdula bl-intestatura "Provveddiment ta' fondi";
2. Il-paragrafu 1 għandu jkun mibdul b'dan li ġej:
"1. Il-qafas finanzjarju għall-implemetazzjoni ta' l-azzjoni tal-Komunità permezz ta' din id-Deċiżjoni għall-perijodu taż-żmien 2002 sa 2004 għandu jkun ta' 40,6 miljun EUR."
Artikolu 4
L-Artikolu 2(ċ) tad-Deċiżjoni Nru 2850/2000/KE għandu jkun mibdul b'dan li ġej:
"(ċ) Il-qafas finanzjarju għall-implimentazzjoni ta' din id-Deċiżjoni għall-perijodu 2000 sa 2006 huwa b'dan stabbilit għal EUR 12,6 miljun.
Il-provveddiment ta' fondi għall-azzjonijiet previsti f'din id-Deċiżjoni għandu jiddaħħal fl-approppjazzjonijiet annwali tal-budget ġenerali ta' l-Unjoni Ewropea. L-approprjazzjonijiet annwali disponibbli għandhom ikunu awtorizzati mill-awtorità tal-budget fil-limiti tal-perspettiva finanzjarja."
Artikolu 5
Id-Deċiżjoni Nru 507/2001/KEE hija hawnhekk emendata kif ġej:
1. l-ewwel subparagrafu ta' l-Artikolu 6 għandu jkun mibdul b'dan li ġej:
"Il-qafas finanzjarju għall-implemetazzjoni ta' l-azzjoni tal-Komunità deskritta f'din id-Deċiżjoni għall-perijodu taż-żmien 2001 sa 2005 huwa stabbilit għal EUR 53,6 miljun. It-tqassim indikattiv, bil-kategorija ta' azzjonijiet referuti fl-Artikolu 2, huwa muri fl-Anness II."
2. L-Anness II għandu jkun mibdul bit-test muri fl-Anness I ta' din id-Deċiżjoni.
Artikolu 6
L-Artikolu 10 tad-Deċiżjoni Nru 2235/2002/KE għandu jkun mibdul b'dan li ġej:
Il-qafas finanzjarju għall-implimentazzjoni ta' dan il-programm għall-perijodu mill-1 ta' Jannar 2003 sal-31 ta' Diċembru 2007 huwa b'dan stabbilit għal EUR 67,25 miljun. EUR 51,9 il-miljun għandhom ikunu għall-perijodu sal-31 ta' Diċembri 2006.
Għall-perijodu li jibda fl-1 ta' Jannar 2007, l-ammont propost għandu jkun meqjus bħala ikkonfermat jekk, għall-fażi inkwistjoni, dan ikun konsistenti mal-perspettiva finanzjarja fis-seħħ għall-perijodu li jibda fl-1 ta' Jannar 2007.
L-approprjazzjonijiet annwali għandhom ikunu awtorizzati mill-awtorità tal-budget fil-limiti tal-perspettiva finanzjarja."
Artikolu 7
L-ewwel u t-tieni subparagrafi ta' l-Artikolu 3 tad-Deċiżjoni Nru 2367/2002/KE għandhom jkunu mibdula b'dan li ġej:
"Il-qafas finanzjarju għall-implimentazzjoni ta' dan il-programm għall-perijodu 2003 sa 2007 huwa b'dan stabbilit għal EUR 220,6 miljun. EUR 170,83 il-miljun għandhom ikunu għall-perijodu sal-31 ta' Diċembri 2006.
Għall-perijodu li jibda fl-1 ta' Jannar 2007, l-ammont propost għandu jkun meqjus bħala ikkonfermat jekk, għall-fażi inkwistjoni, dan ikun konsistenti mal-perspettiva finanzjarja fis-seħħ għall-perijodu li jibda fl-1 ta' Jannar 2007."
Artikolu 8
L-Artikolu 14 tad-Deċiżjoni Nru 253/2003/KE għandu jkun mibdul b'dan li ġej:
1. Il-qafas finanzjarju għall-implimentazzjoni ta' dan il-programm għall-perijodu mill-1 ta' Jannar 2003 sal-31 ta' Diċembru 2007 huwa b'dan stabbilit għal EUR 165,55 miljun. EUR 128,79 il-miljun għandhom ikunu għall-perijodu sal-31 ta' Diċembri 2006.
2. Għall-perijodu li jibda fl-1 ta' Jannar 2007, l-ammont propost għandu jkun meqjus bħala ikkonfermat jekk, għall-fażi in kwistjoni, dan ikun konsistenti mal-perspettiva finanzjarja fis-seħħ għall-perijodu li jibda fl-1 ta' Jannar 2007.
3. L-approprjazzjonijiet annwali għandhom ikunu awtorizzati mill-awtorità tal-budget fil-limiti tal-perspettiva finanzjarja."
Artikolu 9
Id-Deċiżjoni Nru 1230/2003/KEE hija hawnhekk emendata kif ġej:
1. l-ewwel subparagrafu ta' l-Artikolu 6(1) għandu jkun mibdul b'dan li ġej:
"1. Il-qafas finanzjarju għall-implimentazzjoni ta' dan il-programm għall-perijodu taż-żmien 2003 sa 2006 għandu jkun ta' EUR 250 miljun."
2. L-Anness għandu jkun mibdul bit-test li jidher fl-Anness II ta' din id-Deċiżjoni.
Artikolu 10
L-ewwel u t-tieni paragrafi ta' l-Artikolu 4 tad-Deċiżjoni Nru 2256/2003/KE għandhom jkunu mibdula b'dan li ġej:
"Il-programm għandu jkopri il-periijodu mill-1 ta' Jannar 2003 sal-31 ta' Diċembru 2005. Il-qafas finanzjarju għall-implementazzjoni ta' dan il-programm huwa b'dan stabbilit għal EUR 22,44 miljun."
Artikolu 11
Din id-Deċiżjoni hija indirizzata lill-Istati Membri.
Magħmula fi Strasbourg, fil-21 ta' April 2004.

Labels: 4
15
6